Dumitru Dragomir a pus lupa pe meciurile amicale pe care naționala României urmează să le joace în luna martie. "Tricolorii" vor înfrunta Irlanda de Nord și Columbia, pe 22, respectiv 26 martie.
Primul test al României din luna martie se va disputa pe Național Arena. "Tricolorii" primesc vizita Irlandei de Nord. Partida cu britanicii e programată vineri, 22 martie, de la ora 21:45.
Va fi al optulea duel direct între cele două selecționate. Până acum, palmaresul este extrem de echilibrat: 2 victorii România, 2 victorii Irlanda de Nord și 3 remize. Fostul șef de la Liga Profesionistă de Fotbal are însă încredere că naționala lui Edi Iordănescu poate obține victoria.
"Păi ce, Irlanda de Nord e echipă? Putem să îi batem. Păi dacă nu îi batem trebuie să ne punem un mare semn de întrebare. 1 solist cât Casa Poporului. Le dăm vreo două, trei".
Următoarea partidă de verificare a reprezentativie noastre se va juca pe teren neutru. Marți, 26 martie, de la ora 21:15, pe stadionul Metropolitano din Madrid, e programat amicalul Columbia – România.
Sud-americanii au coșmaruri din cauza "tricolorilor", care i-au bătut la două turnee finale de Campionat Mondial. S-a întâmplat în 1994 (3-1) și în 1998 (1-0). Ambele dueluri au avut loc în faza grupelor.
Deși naționala noastră e neînvinsă în fața Columbiei, Dumitru Dragomir crede că sud-americanii vor reuși să își ia revanța de această dată. După confruntările de la World Cup 94 și World Cup 98, România a mai dat piept cu Columbia în 2006, într-un meci amical, care s-a jucat la Chicago și care s-a terminat cu scorul de 0-0.
"Domne, dacă îi batem pe columbieni, înseamnă că putem face o figură frumoasă și la Europene. Aș pune 1 solist. Am zis de Irlanda de Nord. D
Dar Columbia încă este echipă bună", a declarat Dumitru Dragomir, în exclusivitate la "Max Profețiile lui Mitică", show care e live pe FANATIK.RO, lunea, de la ora 13:30.